αρχοντος βαβυλου του αιακιδα μηνος ποιτροπιου βουλευοντων ταν πρωταν ε[ξ]αμηνον αλκινου μνασιθεου γραμματευοντος δε υβρια επι τοισδε απεδοτο ευκλεα ξενοκρατεος συνευδοκεοντος και του υιου αυτας βαβυλου και του ανδρος σωκρατεος τωι απολλωνι τωι πυθιωι σωμα γυναικειον αι ονομα κασταλια και τον υιον αυτας σωσικρατη τιμας αργυριου μναν επτα και ημιμναιου και ταν τιμαν εχει πασαν καθως επιστευσε κασταλια και σωσικρατης τωι θεωι ταν ωναν εφ ωιτε ελευθεροι ειμεν και ανεφαπτοι απο παντων τον παντα χρονον ποιεοντες ο κα θελωντι και αποτρεχοντες οις κα θελωντι. βεβαιωτηρες κατα τον νομον τας πολιος ξενεας βαβυλου βαβυλος αιακιδα. ει δε τ[ι]ς απτοιτο κασταλιας η σωσικρατεος επι καταδουλισμωι βεβαιον παρεχοντων τωι θεωι ταν ωναν α τε αποδομενα ευκλεια και οι βεβαιωτηρες ξενεας βαβυλος. ει δε μη παρεχοιν βεβαιον τωι θεωι ταν ωναν πρακτιμοι εοντων κατα τον νομον τας πολιος ομοιως δε και οι παρατυγχανοντες κυριοι εοντων συλεοντες κασσταλιαν και σωσικρατη ως ελευθερους εοντας αζαμιοι εοντες και ανυποδικοι πασας δικας και ζαμιας. μαρτυροι μενης δαμων ξενοστρατου βαβυλος αιακιδα τιμοκριτος βαβυλος ανδρομενεος ξενεας ξενοκρατης θευκυδεος.
Phokis — Delphi — 153/2-144/3 BC — Amandry
 153/2-144/3 BC 